Fricis Baumbahs

Fricis Baumbahs (; dzimis  Veimārā, miris  Berlīnē) bija Vācijas šahists un ķīmiķis. Vienpadsmitā pasaules čempionāta korespondencšahā (1983—89) uzvarētājs. ICCF lielmeistars (1973).http://www.iccf-webchess.com/PlayerDetails.aspx?id=81532  Friedrich Baumbach]

 Biogrāfija 
Pirmos panākumus šahā sasniedzis 1950. gadu beigās. 1959. gadā pirmo reizi iekļuvis Vācijas Demokrātiskā Republikas (VDR) šaha čempionātā finālā. No 1960. gada līdz 1962. gadam trīs reizes pārstāvējis savas valsts komandu Pasaules studentu komandu šaha čempionātos, kur 1961. gadā izcīnījis bronzas medaļu komandu vērtējumā. 1961. gadā viesojies Rīgā, kur VDR komanda tikusies ar Latvijas un Lietuvas šaha izlasēm.Soviet Chess Match-Tournament: Rīga 1961 1968. gadā VDR šaha čempionātā ieņēmis 2. vietu aiz uzvarētāja Volfganga Ūlmana.DDR-ch 17th Weimar 1968 1970. gadā kļuvis par VDR šaha čempionātā uzvarētāju.DDR-ch 19th Freiberg 1970 1970. gadā bijis arī savas valsts izlases sastāvā Eiropas komandu šaha čempionātā, kur tā negaidīti izcīnīja bronzas medaļas komandu vērtējumā. 1972. gadā pārstāvējis VDR izlasi Pasaules šaha olimpiādē.

Lielus panākumus guvis arī korespondencšahā. 1989. gadā dalījis 1. — 3. vietu 11. Pasaules čempionātā korespondencšahā, bet pēc labāka papildus koeficienta atzīts par uzvarētāju.ICCF — 11th CC WORLD CHAMPIONSHIP FINAL 9. Pasaules čempionātā korespondencšahā (1977—83) kļuvis par vicečempionu.ICCF — 9th CC World Championship Final No 1993. gada pildījis Vācijas Korespondencšaha federācijas prezidenta pienākumus. No 1995. gada līdz 1999. gadam bijis Starptautiskā Korespondencšaha federācijas ģenerālsekretārs.

Pēc profesijas bija ķīmiķis. 1966. gadā aizstāvējis ķīmijas zinātņu doktora grādu. Precējies un bijis piecu bērnu tēvs (dēls un četras meitas). Sarakstījis vairākas grāmatas par šahu.

 Atsauces 

 Ārējās saites 
  šahista profils vietnē chessgames.com
  šahista profils vietnē 365chess.com
  šahista profils vietnē olimpbase.org (Pasaules šaha olimpiādes)
  šahista profils vietnē olimpbase.org (Eiropas komandu šaha čempionāti)
  šahista profils vietnē olimpbase.org (Pasaules studentu komandu šaha čempionāti)

Kategorija:1935. gadā dzimušie
Kategorija:2025. gadā mirušie
Kategorija:Vācijas ķīmiķi
Kategorija:Vācijas šahisti
Kategorija:Korespondencšaha lielmeistari